Приложение № 5 към **чл. 4, ал. 1** (ДВ, бр. 67 от 2019 г., в сила от 28.08.2019 г.)

**ДО**

**ДИРЕКТОРА НА**

**РИОСВ ВАРНА**

**У В Е Д О М Л Е Н И Е**

**за инвестиционно предложение**

От: НИКОЛАЙ ДОБРЕВ АНГЕЛОВ

*(име, адрес на възложителя)*

гр. Балчик, пл. „21 септември“ № 6, БУЛСТАТ 000852544

*(седалище, булстат)*

Пощенски адрес за кореспонденция: гр. Балчик, пл. „21 септември“ № 6,

Телефон, факс и e-mail: тел. 0579/72070, факс 0579874117, e-mail: mayor@balchik.bg

Управител или изпълнителен директор на фирмата-възложител:

КМЕТ НА ОБЩИНА БАЛЧИК

Лице за контакти: Димитрин Димитров

Адрес за кореспонденция: гр. Балчик, пл. „21- септември“ № 6,

Телефон за връзка: 0895554009

**УВАЖАЕМИ ГОСПОДИН ДИРЕКТОР,**

Уведомяваме Ви, че **Община Балчик** има следното предложение:

1. **Характеристика на инвестиционното предложение:**

**,,** **Основен ремонт на общински път DOB 3007 /DOB 2142/ - Гурково – Тригорци с дължина L = 5439,73m**

С реализацията на проекта ще се изпълнят следните задачи:

• възстановяване и подобряване на транспортно - експлоатационните качества и носимоспособността на настилката и пътното тяло с оглед осигуряване условия за безопасност на движението, комфорт на пътуващите и добро отводняване на пътя в разглеждания участък от общински път DOB 3007 /DOB 2142/ - Гурково – Тригорци с дължина L = 5439,73m.Основните изисквания към проекта за постигане на основните цели на разработката са:

Извършване на цялостно обследване на пътя и изготвяне на комплексна оценка на съществуващото състояние на елементите на пътя в разглеждания участък.;

Подобряване на транспортно-експлоатационните качества на пътя;

Възстановяване на пътната настилка и пътното тяло;

Осигуряване на носимоспособността на настилката;

Осигуряване равността на настилката;

Осигуряване на технически елементи на пътя, отговарящи на нормативите за съответната проектна скорост.

Осигуряване на добро отводняване на пътната настилка и пътното тяло;

Ремонт и възстановяване на отводнителни съоръжения;

Възстановяване на принадлежностите на пътя;

Осигуряване на безопасност при организацията на движението.

Представени са текстова и чертежна част, в това число подробни ведомости и

количествени сметки за изпълнение на СМР за обекта, в обем и съдържание отговарящи на Наредба 4 за обхвата на инвестиционните проекти.

Нормативни документи:

Закон за устройство на територията;

Наредба № 7 от 22.12.2003 г. за правила и нормативи за устройство на отделните видове територии и устройствени зони

Наредба №РД-02-20-2 от 28.08.2018 г За проектиране на пътища;

Наредба № РД-02-20-2 от 20 декември 2017г. „За планиране и проектиране на комуникационно-транспортната система на урбанизираните територии”

Закон за движение по пътищата;

Наредба № 2 от 2001 г. за сигнализация на пътищата с пътна маркировка;

Наредба № 18 от 2001 г. за сигнализация на пътищата с пътни знаци;

Техническа спецификация на Агенция пътна инфраструктура - 2014 год;

„Технически правила за приложение на ограничителни системи по пътищата” от 2010 год;

**Съществуващо положение.  
2. Обща част – местоположение - ул. „9-ти Септември“ в с. Гурково, община Балчик, в участък от кръстовище с път DOB 2142 до кръстовище с ул. ,,Рила, с; L= 612,82 м.**

1. **ПРОЕКТНО РЕШЕНИЕ**

По функционално предназначение път DOB 3007 /DOB 2142/ - Гурково – Тригорци с дължина L = 5439,73m е общински път I-ва категория.

За разглеждания пътен участък от общинската пътна мрежа няма извършени замервания от ИПМ при АПИ на носимоспособността по хомогенни участъци, обследване на състоянието на настилката и отводняването и обследване на равността.

Общото състояние на отделните елементи на пътя е определено на база извършени подробни огледи. Наблюдавани и проследени са всички елементи на пътя, в т.ч. пътна настилка, пътно тяло, отводняване, отводнителни съоръжения и влиянието на транспортните средства. Резултатите от извършените проучвателни работи са ползвани за изготвяне на експертна оценка на общото състояние на елементите на пътя.

Общо състояние

Настилката е асфалтова е много стара и износена. Установено е, че единствените ремонтни работи, които са извършвани са предимно изкърпвания и преасфалтиране на отделни участъци с различни дължини. Текущото поддържане също е на значително ниско ниво с оглед на запълнени канавки, затлачени отводнителни съоръжения и прорасли храсти и дървета в канавките и банкетите.

Вследствие на дългогодишната експлоатация на пътя и малките по обем ремонтни работи извършвани през годините общото състояние на пътя може да се определи като незадоволително, най вече по отношение на състоянието на пътната настилка и отводняването.

Теренът е равнинен.

Изградените елементи на пътя отговарят на класа на пътя.

Съществуващо положение на пътя в ситуация, надлъжен и напречен профил

Ситуация

Началото на участъка е при края на населеното място-с. Гурково , с приет локален километраж км 0+000 .

Краят на участъка е при км 5439,73m – начало на населено място с. Тригорци. Генерал Тошево.

Общински път DOB 3007 /DOB 2142/ - Гурково – Тригорци с дължина L = 5439,73m. е проектиран и построен с елементи отговарящи на проектна скорост Vnp=50 км/ч. Трасето е оформено с дълги прави участъци.

Установеният габарит на пътя:

Пътно платно - 4.00 м;

Ленти за движение - 1х 4 м;

Банкети - 2х1 м;

Съществуващи пътни кръстовища:

* Няма
* Зауствания на селсктопански пътища – 4 бр.

Надлъжен профил

Съществуващите елементи на надлъжния профил съответстват на класа на пътя при равнинен терен и отговарят на изискванията на Наредба №РД-02-20-2 от 28.08.2018 г За проектиране на пътища.

Напречен профил

Измереният габарит на пътя отговаря на изискванията за класа на пътя и съответната проектната скорост.

Поради големите деформации и множеството повреди на настилката е трудно да се установят стойностите на съществуващите напречни наклони на настилката.

При измерванията се установи, че на места напречните наклони са близки по стойност до 0.00 %, което затруднява отводняването на пътната настилка.

Напречният профил на пътя в голяма част от разглеждания участък е предимно смесен, защото пътят е построен в ската терена. Банкетите са неоформени и на много места обрасли с гъста храстовидна растителност и с много наноси от свлечени по ската земни маси, което допълнително създава предпоставки за задържане на повърхностните води върху пътното платно.

Състояние на пътната настилка

Движението на превозни средства по пътя е „Смесено”. Категорията на движението е „Средно”

Вследствие на дългогодишната експлоатация на пътната настилка - над 15 години, без да са извършвани по големи ремонти, недостатъчните мероприятия за текущото поддържане, влошените елементи на напречния профил и други асфалтовата настилка е в незадоволително състояние.

При обследването е установено, че средната дебелина на асфалтовата настилка е 8 см, която е с множество повреди и разрушения, като дупки, кръпки, мрежовидно напукване и износване по цялата повърхност. Тези констатации са основание да се направи заключение, че асфалтовото покритие е негодно за експлоатация и следва да се замени с ново.

При обследването на пътната настилка не са констатирани зони с големи деформации или повреди в основата на настилката.

Общото заключение е, че лошото състояние на пътната настилка в разглеждания участък от път DOB 3007 /DOB 2142/ - Гурково – Тригорци с дължина L = 5439,73m се дължи на дългогодишната експлоатация на асфалтовото покритие и лошото състояние на отводняването на пътната настилка, което води до прогресивно нарастване на разрушенията. Рехабилитацията на пътния участък е наложителна.

**Състояние на отводняването и отводнителните съоръжения**

Отводняването на пътното платно се осъществява повърхностно, чрез надлъжните и напречни наклони на настилката.

Общото заключение за състоянието на отводняването е, че то е лошо.

Големи съоръжения

В обхвата на разглеждания участък няма изградени големи съоръжения.

Принадлежности на пътя Необходими пътни знаци липсват.

Хоризонталната маркировка е напълно заличена.

**Съоръжения на други ведомства**

При проучванията не е установено наличието на пресичания на съоръжения на други ведомства, които попадат в обхвата на сервитута и светлия габарит на пътя.

**ПОЛСКО ИЗМЕРВАТЕЛНИ РАБОТИ**

Заснемане на съществуващия път

За целите на настоящата разработка и установяване на състоянието на пътната настилка и пътното тяло към момента е извършено цялостно геодезическо заснемане. Заснети са всички подробности на пътното трасе изискващи се от Заданието за проектиране, в това число и околния терен за установяване на зоните подходящи за оттичане на отведените от пътното платно повърхностни води и определяне на подходящи места за проектиране на нови водоотводни съоръжения.

Заснети са установените при проучванията съоръжения пресичащи или основното

трасе.Към настоящия проект е приложена самостоятелно Част „Геодезическа”, в която е представена пълната информация за извършените измервания.

**5. Природни ресурси, предвидени за използване по време на строителството и експлоатацията:**

През строителния период ще се използва трошен камък, асфалт, бетон и вода.

През периода на експлоатацията основно ще се натовари почвата и геоложката основа.

**6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води;**

Не се очакват вещества, които да са опасни при контакт с води.

**7. Очаквани общи емисии на вредни вещества във въздуха по замърсители:**

Емисии на вредни вещества в атмосферния въздух ще се образуват единствено в резултат от движението на МПС при строителството. Това няма да повлияе на общия фон.

**8. Отпадъци, които се очаква да се генерират, и предвиждания за тяхното третиране:**

С обхват и съдържание съгласно чл. 4 и 5 от Наредбата за управление на строителните отпадъци и за влагане на рециклирани строителни материали, приета с ПМС № 277 от 2012 г. (ДВ, бр. 89 от 2012 г.).

**9. Отпадъчни води (очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект /водоплътна изгребна яма и др.):**

Отпадъчните води няма да се формират. За работниците ще се поставят „сухи“ тоалетни при необходимост.

**10. Опасни химични вещества, които се очаква да бъдат налични на площадката на предприятието/съоръжението (в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях):**

Не касае обекти с висок и нисък рисков потенциал, съгласно чл. 99б ЗООС.

І. Моля да ни информирате за необходимите действия, които трябва да предприемем, по реда на глава шеста ЗООС и чл. 31 от ЗБР.

ІІ. Друга информация (не е задължително за попълване) – Няма.

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви): Не е приложимо

Прилагам:

1. Обяснителна записка - 1 бр. на електронен и хартиен носител;
2. Схема на трасето.

0 Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

х Желая да получавам електронна кореспонденция във връзка с предоставяната услуга на посочения от мен адрес на електронна поща.

0 Желая писмото за определяне на необходимите действия да бъде получено чрез лицензиран пощенски оператор.

Дата: 09.02.2024 г. Уведомител: …………………